
MINISTERUL
SĂNĂTĂȚII, MUNCII ȘI PROTECŢIEI SOCIALE
AL REPUBLICII MOLDOVA

	
	
	


                                                    Anunț!

Ministerul Sănătății, Muncii și Protecţiei Sociale (str. V. Alecsandri, 2, mun. Chișinău) anunţă concurs pentru suplinirea funcţiilor publice vacante din cadrul Agenției Naționale pentru Sănătate Publică:

· Director, (fpc) - 1 unitate 
· Director adjunct (inspector șef sanitar de stat), (fpc) - 1 unitate; 
· Director adjunct (fpc) - 3 unități.

Lista documentelor necesare pentru participare la concurs: 
 CV-ul;
 formularul de participare (Hotărârea Guvernului nr. 201 din 11.03.2009, Anexa nr.1); 
 copia buletinului de identitate; 
 copiile diplomelor de studii şi ale certificatelor de absolvire ale cursurilor de perfecţionare profesională şi/sau specializare; 
 copia carnetului de muncă; 
 certificatul medical;
 cazierul judiciar;

Notă: Certificatul medical și cazierul judiciar pot fi înlocuite cu declarații pe propria răspundere. În acest caz, candidatul are obligaţia să completeze dosarul de concurs cu originalul documentului în termen de maximum 10 zile calendaristice de la data la care a fost declarat învingător, sub sancţiunea neemiterii actului administrativ de numire.
Copiile documentelor nominalizate pot fi autentificate de notar sau prezentate împreună cu documentele originale pentru verificarea veridicităţii acestora. Candidaţii depun documentele personal, prin poştă sau e-mail (cu condiţia că candidaţii , care au depus dosarul prin poştă sau e-mail vor prezenta în ziua concursului toate actele în original pentru autentificare, în caz contrar dosarul de concurs se respinge). 

Termenul de depunere a documentelor pentru participare la concurs: 
 Termenul limită de depunere a documentelor pentru participare la concurs este de până la orele 17:00, 19 ianuarie 2018.  Dosarele vor fi depuse la Ministerul Sănătății, Muncii și Protecției Sociale (str. V. Alecsandri 1, et. 1, bir. 107); telefon de contact: 022/268802, 022/268874, 022/268872, inclusiv la adresa de e-mail: resurseumane@msmps.gov.md

Cerinţe generale faţă de candidaţi: 
1. Cetăţean al Republicii Moldova; 
2. Cunoaşterea limbii de stat; 
3. Capacitate deplină de exerciţiu;
4. Nu a împlinit vârsta necesară obţinerii dreptului la pensie pentru limită de vârstă;
5. Studii necesare prevăzute pentru funcţia publică respectivă;
6. Lipsa antecedentelor penale nestinse; 
7. Apt de muncă (din punct de vedere medical); 
8. Nu este privat de dreptul de a ocupa funcţii publice.

Aptitudini: de organizare, elaborare a documentelor, analiză şi sinteză, comunicare, planificare strategică și funcțională a activității autorității publice, de gestionar a resurselor financiare, umane, tehnice, materiale etc. 
Atitudini necesare: respect faţă de oameni, profesionalism, responsabilitate, corectitudine, imparţialitate, disciplină, tendinţă de perfecţionare profesională continuă.
Posedarea cunoştinţelor de operare la calculator: Word, Excel, PowerPoint, Internet. 
Cunoaşterea unei limbi de circulaţie internaţională la nivelul B2.

1. Director (fpc) – 1 unitate;
Scopul general al funcției: asigurarea managementului activităţii Agenției Naționale pentru Sănătate Publică (în continuare – Agenția), prin coordonarea procesului de implementare a politicilor statului în domeniile de competență: supravegherea de stat în sănătate, promovarea și protecția sănătății publice; controlul de stat (inspecția) în sănătate, monitorizarea și evaluarea stării de sănătate a populației; asigurarea procesului de evaluare și acreditare a activității instituțiilor medico-sanitare și farmaceutice; asigurarea siguranței ocupaționale.
Sarcinile de bază:
· Organizarea şi dirijarea activității Agenţiei;
· Asigurarea coordonării activității Agenției, inclusiv a activității centrelor de sănătate publică;
· Organizarea şi implementarea sistemului de management financiar, control şi audit intern;
· Asigurarea funcționalității Consiliului de soluționare a disputelor;
· Stabilirea atribuţiilor directorilor adjuncți şi ale conducătorilor subdiviziunilor structurale ale Agenţiei;
· Numirea în funcţie, modificarea, suspendarea şi încetarea raporturilor de serviciu ale personalului Agenției, în condiţiile legii; 
· Aprobarea sau modificarea statelor de personal şi a schemei de încadrare ale Agenției, în limitele fondului de retribuire a muncii, şi ale structurii şi efectivului-limită, stabilite de Guvern;
· Aprobarea planurilor anuale şi a regulamentelor de activitate ale subdiviziunilor interne ale Agenţiei;
· Înaintarea în adresa autorităţilor administrației publice centrale şi locale, conform competenţelor, a propunerilor privind executarea legislaţiei sanitare; 
· Exercitarea altor atribuţii, în corespundere cu funcţiile atribuite, conform prevederilor actelor legislative speciale, ce reglementează relaţiile în subdomeniile sau în sferele de activitate.
Cerințe speciale: 

Studii: 
· Superioare în medicină;
· Studiile de masterat / de doctorat vor constitui un avantaj.

Experienţă profesională: nu mai puțin de 7 ani de experienţă profesională în domeniul managementului sanitar; cel puțin 4 ani de experiență managerială în sănătate.

2. Directori adjuncți:
2.1. Director adjunct (inspector șef sanitar de stat), (fpc) - 1 unitate; 
Scopul general al funcției: coordonarea realizării funcției de control de stat (inspecție) în sănătate a Agenției, în domeniile de competență, conform legislației în vigoare și ale Metodologiei de control.
Sarcinile de bază:
· Asigură controlul asupra respectării legislației sanitare, în conformitate cu prevederile Legii nr.131 din 8 iunie 2012 privind controlul de stat asupra activității de întreprinzător;
· Efectuează controlul circulației medicamentelor, produselor parafarmaceutice, a dispozitivelor medicale, inclusiv, al siguranței radiologice și nucleare a acestora și al activității farmaceutice, în conformitate cu actele normative în vigoare;
· Asigură realizarea planurilor de dezvoltare socială şi economică a teritoriilor, a programelor complexe de ocrotire a sănătăţii populaţiei, a mediului înconjurător, de îmbunătăţire a condiţiilor de muncă şi de trai, a programelor de instruire şi educaţie; 
· Sesizează autorităţile administraţiei publice şi organele de drept asupra încălcărilor constatate;
· Propune autorităţilor de licenţiere retragerea licenţelor de activitate;
· Dispune imediat (în situaţii de risc grav pentru sănătatea publică), suspendarea activității, până la remedierea încălcărilor existente ale legislaţiei sanitare, iar în cazul imposibilităţii remedierii lor interzice lucrările de construcție, precum și darea în exploatare a unor obiective; activitatea întreprinderilor, instituțiilor, utilizarea, depozitarea și transportul apei potabile din rețea; plasarea pe piață a serviciilor/produselor periculoase pentru sănătatea populației, etc.
· Asigură examinarea cauzelor contravenţionale, în conformitate cu Codul contravenţional;
· Sesizează organele de urmărire penală (cu transmiterea către acestea a materialelor relevante) în cazul sesizării elementelor constitutive ale unei infracţiuni. 
Cerințe speciale: 

Studii: 
· Superioare în medicină / drept / economie / finanțe;
· Studiile de masterat / de doctorat vor constitui un avantaj.
Experienţă profesională: nu mai puțin de 5 ani de experienţă profesională în domeniul controlului de stat / inspecției; cel puțin 2 ani de competență managerială.

2.2. Director adjunct ( fpc) - 3 unități
Scopul general al funcției: 
Supravegherea de stat în sănătate, promovarea și protecția sănătății publice, evaluarea stării sănătăţii populaţiei, cu analiză și stabilirea priorităţilor de sănătate publică.
Sarcinile de bază:
·  Identificarea, evaluarea, managementul şi comunicarea riscurilor pentru sănătatea publică, prognozarea şi diminuarea impactului negativ al acestora asupra sănătăţii; 
·  Protecţia sănătăţii, prin elaborarea, coordonarea, supravegherea şi aplicarea actelor legislative şi normative, a ghidurilor de bune practici şi procedurilor standard de operare, care reglementează determinanţii stării de sănătate; 
· Iniţierea, participarea la elaborarea, monitorizarea şi realizarea politicilor şi programelor de sănătate publică;
· Prevenirea maladiilor, prin realizarea intervenţiilor de prevenţie primară şi secundară;
· Promovarea sănătăţii, prin informare, educare şi comunicare; 
· Evaluarea calităţii şi eficienţei personalului şi a serviciilor de sănătate publică, acordate comunităţilor;
· Iniţierea, susţinerea şi efectuarea cercetărilor ştiinţifico-practice în domeniul sănătăţii publice;
· Asigurarea gradului adecvat de pregătire pentru urgenţele de sănătate publică şi managementul urgenţelor de sănătate publică, inclusiv, prin introducerea restricţiilor de circulaţie a persoanelor şi bunurilor; 
· Dezvoltarea şi planificarea resurselor umane şi dezvoltarea instituţională în domeniul serviciilor de sănătate publică;
·  Asigurarea suportului de laborator, în investigarea factorilor biologici, chimici, fizici şi radiologici, cu impact asupra sănătăţii publice;
· Asigurare procesului de evaluare și acreditare a activității instituțiilor medico-sanitare și farmaceutice.
Cerințe speciale: 

Studii: 
· Superioare în medicină;
· Studiile de masterat / de doctorat vor constitui un avantaj.
Experienţă profesională: nu mai puțin de 5 ani de experienţă profesională în domeniile de competență ale Agenției; cel puțin 2 ani de experiență managerială în sănătate.

Bibliografia:
1. Legea cu privire la funcția publică și statutul funcționarului public nr. 158-XVI din 04.07.2008; 
2. Legea privind Codul de conduită a funcționarului public nr. 25-XVI din 22.02.2008;
3. Legea privind declararea averii și a intereselor personale nr.133 din  17 iunie 2016; 
4. Legea nr. 780-XV din 27.12.2001 privind actele legislative ;
5. Legea ocrotirii sănătății nr. 411-din 28.03.1995;
6. Legea nr. 10/2009 privind supravegherea de stat a sănătății publice;
7. Legea nr. 131/ 2012 privind controlul de stat asupra activității de întreprinzător;
8. Legea nr. 1456/1993  cu privirea la activitatea farmaceutică;
9. Legea cu privire la controlul și profilaxia tuberculozei Nr.153 din  04.07.2008;
10. Legea nr. 23/2007 cu privire la profilaxia HIV/SIDA;
11. Legea nr. 552 /2001 privind evaluarea și acreditarea în sănătate;
12. Hotărârea Guvernului nr. 820 din 14 decembrie 2009 „Cu privire la Comisia extraordinară de sănătate publică;
13. Hotărârea Guvernului nr. 475 din 26 martie 2008 „Cu privire la aprobarea Planului de acţiuni privind punerea în aplicare a Regulamentului Sanitar Internaţional;
14. [bookmark: _GoBack]Hotărârea Guvernului nr. 951 din 25 noiembrie 2013 „Pentru aprobarea Regulamentului privind sistemul naţional de supraveghere epidemiologică şi control al bolilor transmisibile şi evenimentelor de sănătate publică”;
15. Hotărârea Guvernului nr. 1431 din 29 decembrie 2016 „Pentru aprobarea Regulamentului privind sistemul de alertă precoce și răspuns rapid pentru prevenirea, controlul bolilor transmisibile și evenimentelor de sănătate publică”;
16. Hotărârea Guvernului nr. 82 din 12.04.12 pentru aprobarea Strategiei naționale de prevenire și control al bolilor netransmisibile pe anii 2012-2020;
17. Hotărârea Guvernului nr. 1000  din  23.08.2016 cu privire la aprobarea Programului naţional de promovare a sănătăţii pentru anii 2016-2020;
18. Hotărârea Guvernului nr. 556/1999 cu privire la protecţia sanitară a teritoriului Republicii Moldova de importul şi răspândirea bolilor infecţioase convenţionale şi extrem de periculoase;
19. Hotărârea Guvernului nr. 381 din 13 aprilie 2006 „Cu privire la condiţiile de salarizare a personalului din unităţile bugetare”;
20. Hotărârea Guvernului nr.961 din 21 august 2006 „Cu privire la aprobarea Regulamentului reţelei naţionale de observare şi control de laborator  asupra contaminării (poluării) mediului înconjurător cu substanţe radioactive, otrăvitoare, puternic toxice şi agenţi biologici”.

